b'\n_START_ARTICLE_\nLamprolenis nitida\n_START_SECTION_\nUtseende\n_START_PARAGRAPH_\nEn middelsstor, brun sommerfugl. Forvingens ytterkant er en tanke innbuktet. Undersiden er m\xc3\xb8rkbrun med en stor, oransje-kantet \xc3\xb8yeflekk ved spissen av forvingen og to store \xc3\xb8yeflekker p\xc3\xa5 bakvingen. Oversiden er tilsynelatende ensfarget brun, men hos hannen finnes det to ulike typer overflatestrukturer p\xc3\xa5 skjellene som gir opphav til to forskjellige strukturfarger, avhengig av hvilken vinkel man ser sommerfuglen fra.\n_START_SECTION_\nLevevis\n_START_PARAGRAPH_\nArten lever rundt lysninger i skog opptil 1500 meter over havet. Larvene utvikler seg p\xc3\xa5 bambus.\n_START_SECTION_\nUtbredelse\n_START_PARAGRAPH_\nArten er utbredt i Ny-Guinea.'